tartuNLP/wikipedia-smugri-20251201 huggingface dataset:
Melodifestivalen 2007

Melodifestivalen 2007 oli Ruotsissa 3. helmikuuta – 10. maaliskuuta 2007 järjestetty laulukilpailu, jossa valittiin Ruotsin edustaja vuoden 2007 Eurovision laulukilpailuun. Kilpailun voitti yhtye The Ark kappaleella The Worrying Kind.
Kilpailun kulku.
Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.
1. semifinaali.
Ensimmäinen semifinaali kilpailtiin 3. helmikuuta Kinnarps Arenalla Jönköpingissä.
2. semifinaali.
Toinen semifinaali kilpailtiin 10. helmikuuta Scandinaviumissa Göteborgissa.
3. semifinaali.
Kolmas semifinaali kilpailtiin 17. helmikuuta Swebank Arenalla Örnsköldsvikissä.
4. semifinaali.
Neljäs semifinaali kilpailtiin 24. helmikuuta Läkerol Arenalla Gävlessä.
Toinen mahdollisuus.
Toinen mahdollisuus kilpailtiin 3. maaliskuuta Rosvalla Eventcenterissä Nyköpingissä. Ensimmäisellä kierroksella toiseen mahdollisuuteen päässeet kahdeksan kappaletta jaettiin neljään pariin, joista jokaisesta puhelinäänestäjät äänestivät toisen toiselle kierrokselle. Toiselle kierrokselle päässeet neljä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.
Finaali.
Finaali kilpailtiin 10. maaliskuuta Globenilla Tukholmassa. Finaalissa voittajan valitsivat ympäri Ruotsia kokoontuneet 11 alueraatia sekä puhelinäänestäjät. Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, ja puhelinäänestyksen kärkiseitsikko sai pisteitä kaavalla 11-22-44-66-88-110-132.
Igor Sidorow

Igor Sidorow (oik. Kauno Erkki Kalervo Summala; 23. toukokuuta 1947 Joensuu − 9. toukokuuta 1995 Hyvinkää) oli suomalainen muusikko. Hän soitti 1960-70 -luvuilla useissa Lahtelaisissa yhtyeissä sekä keikka- että studiomuusikkona kosketinsoittimia ja puhaltimia. Yksi hänen tunnetuimmista yhteistyökumppaneistaan oli Esko Rahkonen, jonka levytyksissä ja keikkakokoonpanossa hän toimi vuosia. Igor Sidorow julkaisi omalla nimellään vain yhden soololevytyksen, vuonna 1974 ilmestyneen "Iloinen Jouluhammond" -albumin.
Musiikkiuran jälkeen Summala toimi sovellussuunnittelijana.
Islantilaisnaisten vuoden 1975 lakko

Islantilaisnaisten vuoden 1975 lakko () oli perjantaina 24. lokakuuta 1975 järjestetty naisten mielenosoitus ja työtaistelu. 
Lakon tarkoituksena oli ”osoittaa naisten korvaamatonta työtä Islannin taloudelle ja yhteiskunnalle” sekä ”protestoida palkkaeroja ja epäoikeudenmukaisia ​​työllisyyskäytäntöjä.” Ennen lakkoa naiset ansaitsivat alle 60 prosenttia miesten ansiosta. 24. lokakuuta 1975 islantilaiset naiset eivät menneet palkkatyöhönsä eivätkä tehneet kotitöitä tai lastenhoitoa kotona. 90 prosenttia Islannin naisista osallistui, mukaan lukien naiset maaseutuyhteisöissä. Kalatehtaat suljettiin, koska monet tehtaiden työntekijöistä olivat naisia.
Lakkopäivän aikana 25 000 Islannin 220 000 asukkaasta kokoontui Islannin pääkaupungin Reykjavíkin keskustaan ​​mielenosoitukseen. Naiset kuuntelivat mielenosoituksissa puhujia, lauloivat ja keskustelivat keskenään siitä, mitä voitaisiin tehdä sukupuolten tasa-arvon saavuttamiseksi Islannissa. Puhujia oli paljon, muun muassa kotiäiti, kaksi kansanedustajaa, naisliikkeen edustaja ja naistyöläinen. Päivän viimeisen puheen piti vähäpalkkaisten naisten ammattiliiton edustaja.
Työnantajat valmistautuivat päivään ilman naisia ​​ostamalla makeisia, kyniä ja paperia viihdyttääkseen lapsia, jotka heidän isänsä toivat töihin, ja lisäksi makkarat myytiin loppuun monista kaupoista sinä päivänä.
Lakon on nähty edistäneen Vigdís Finnbogadóttirin valintaa maan presidentiksi muutama vuosi myöhemmin.
Wistron

Wistron Corporation () on elektroniikan valmistaja, joka sijaitsee Taiwanissa Se oli ennen osa Aceria, mutta se on vuodesta 2000 lähtien eriytetty siitä omaksi yhtiökseen. Wistron suunnittelee ja valmistaa tuotteita muille yrityksille myytäväksi omalla tuotemerkillään. Wistronin tuotteita ovat kannettavat ja pöytätietokoneet, palvelimet, tallennuslaitteet, LCD-televisiot, kämmenlaitteet sekä laitteet ja laitteet lääketieteellisiin sovelluksiin.
Pegatron

Pegatron Corporation () on taiwanilainen elektroniikkaa valmistava yritys, joka kehittää pääasiassa tietotekniikkaa, viestintää ja kulutuselektroniikkaa merkkivalmistajille. Pegatron oli ennen osa AsusTeK Computeria, mutta se on vuodesta 2008 lähtien eriytetty siitä omaksi yhtiökseen. Pegatron myös kehittää, suunnittelee ja valmistaa tietokoneiden oheislaitteita ja komponentteja. Pegatronin päätuotteita ovat kannettavat tietokoneet, netbook-tietokoneet, pöytätietokoneet, pelikonsolit, kannettavat laitteet, emolevyt, näytönohjaimet ja LCD-televisiot sekä laajakaistaviestintätuotteet, kuten älypuhelimet, digisovittimet ja kaapelimodeemit.
Didot (kirjaintyyppi)

Didot on yksi tunnetuimmista uusantiikva-kirjaintyypeistä. Se on saanut nimensä ranskalaiselta Didotin perheeltä, jotka toimivat 1700- ja 1800-luvulla kirjanpainajina, kustantajina ja kirjainmuotoilijoina. Nykypäivänä käytettävät Didot-kirjaintyypit perustuvat Firmin Didotin 1800-luvun alussa suunnittelemiin kirjaimiin, jotka henkivät valistuksen ajan objektiivisia ja rationaalisia piirteitä. Yksi tunnetuimmista nykyisin käytössä olevista Didot-kirjaintyypeistä on kirjainsuunnittelija Adrian Frutigerin suunnittelema ja Linotypen julkaisema Linotype Didot. Muita versioita ovat esimerkiksi GFS Didot, Firmin Didot ja Hoefler &amp; Co:n HTF Didotin eri variaatiot.
Geumsansa

Geumsansa () on Etelä-Koreassa Gimjen kaupungissa sijaitseva buddhalainen temppeli. Temppelin nimi tarkoittaa ”kultaisen vuoren temppeliä”, ja se aloitti toimintansa joko vuonna 199 tai 600 lähteestä riippuen. Laajennustöitä tehtiin 720–760-luvuilla, jolloin suurin osa temppelistä käytännössä rakennettiin uudelleen. 
Temppelikompleksiin kuuluu 13 valtion suojeluksessa olevaa kohdetta, jotka on määritelty kansallisiksi aarteiksi.
Geumsansan temppeli järjestää turisteille korealaisia temppelivierailuita, joissa opastetaan maallikkoja korealaiseen buddhalaisuuteen.
100 minuuttinovellia

100 minuuttinovellia on István Örkényn novellikokoelma, joka nimensä mukaisesti sisältää sata lyhyttä novellia, minuuttinovellia. Kokoelma on ilmestynyt Juhani Huotarin suomentamana 2012, ja sen on julkaissut Atena. 
Käsite "minuuttinovelli" on lähtöisin juuri Örkényn novellikokoelman nimestä. Teos on laajennettu versio vuosina 2002 ja 2005 ilmestyneestä kokoelmasta "Minuuttinovelleja". Huotari on suomentanut uuteen versioon 14 novellia lisää ja Örkény lukemisohjeen ”Tervehdys”. Novellit on ryhmitelty yhdeksän otsikon alle: ”Olotiloja”, ”Muotokuvia”, ”Ajankuvia”, ”Nurinkurin”, ”Variaatioita”, ”Tilanpuute”, ”Informaatio”, ”Mahdollisuuksia” ja ”Vertauskuvia”.
”Tervehdyksessä” kirjoittaja antaa kolmannessa persoonassa ohjeita novellien lukemiseksi. Aluksi hän muistuttaa, että novelleja voi lukea missä tahansa tilanteessa, vaikkapa kananmunaa keittäessä. Tärkeää on kuitenkin kiinnittää huomiota otsikkoon: ”Tekijä on pyrkinyt lyhyyteen, joten hän ei ole voinut otsikoida niitä miten tahansa. Tarkistamme raitiovaunun numeron ja astumme siihen. Novelleille on otsikko yhtä välttämätön. Tämä ei suinkaan tarkoita, että otsikkojen lukeminen riittäisi. Ensin otsikko ja sitten teksti; tämä on ainoa oikea käyttöohje.”
Marjo Vallitun mielestä 1960-1970-luvulla kirjoitetut novellit ovat kestäneet aikaa hyvin, sillä teemat ovat yleisinhimillisiä. Vallittu luonnehtii novelleja groteskeiksi, joskin lajia on vaikea määritellä. Örkény käsittelee monissa novelleissa synkän ja absurdin ilmaisun keinon yksilön konfliktia tai kuolemaa. Kielikin ilmentää groteskia. Vallittu katsoo, että novellit hämmentävät lukijaa, mutta vain hetken, kun lukija pääsee täydentämään tulkintaansa ja löytää novellien teeman ja tarkoituksen. Vallittu huomauttaa myös, että groteskia eivät ehkä olekaan novellit vaan itse todellisuus.
Suomennoksen ongelmista Vallittu nostaa esiin kirjoittajan nimen suomen kielen vastaisen taivutuksen "Örkény'in" ja pohtii sen syitä. Hän pitää sitä harmillisena, sillä novellien suomennos on pääosin onnistunut.
Didot (täsmennyssivu)

Didot voi viitata seuraaviin:
Benny Engelbrecht

Benny Engelbrecht (s. 4. elokuuta 1970 Amager) on tanskalainen sosiaalidemokraattisen puolueen. Hän oli Tanskan liikenneministeri Frederiksenin hallituksessa vuosina 2019–2022. Vuosina 2014–2015 hän oli veroministeri. Hän on istunut kansankäräjillä vuodesta 2007.
Johanneksen seurakunta (Helsinki)

Johanneksen seurakunta, Johannes församling, on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Johanneksen seurakunnan kirkkoherra on Johan Westerlund.
Seurakunnan kirkkoja ovat Johanneksenkirkko Ullanlinnassa ja St. Jacobs kyrka Lauttasaaressa.
Vuoden 2024 lopussa Johanneksen seurakuntaan kuului 11 241 jäsentä, mikä oli 57,1 prosenttia alueen ruotsinkielisistä asukkaista. 2000-luvulla seurakunnan jäsenmäärä on ollut lievässä laskussa.
Matteuksen seurakunta (Helsinki)

Matteuksen seurakunta () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Matteuksen seurakunnan vt. kirkkoherra on Helene Liljeström. Seurakunnan kirkko on Matteuksenkirkko Vartiokylässä.
Vuoden 2024 lopussa Matteuksen seurakuntaan kuului 4 654 jäsentä, mikä oli 62,7 prosenttia alueen ruotsinkielisistä asukkaista. 2000-luvulla seurakunnan jäsenmäärä on laskenut merkittävästi.
Kirkkoherrat.
Matteuksen seurakunnassa on vuodesta 1961 lähtien palvellut kuusi eri kirkkoherraa.
Petruksen seurakunta

Petruksen seurakunta () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Petruksen seurakunnan kirkkoherra on Daniel Björk. Seurakunnan kirkko on Maunulan kirkko Maunulassa.
Vuoden 2024 lopussa Petruksen seurakuntaan kuului 5 740 jäsentä, mikä oli 58,3 prosenttia alueen ruotsinkielisistä asukkaista. 2000-luvulla seurakunnan jäsenmäärä on laskenut merkittävästi.
Kankaanpään jäähalli

Kankaanpään jäähalli on valmistunut vuonna 1994. Se tehtiin paljolti talkootyönä. Hallia on laajennettu ja remontoitu vuosina 2013–2014. Hallia pitää yllä Kankaanpään Keinojää Oy. Hallia käyttää Kankaanpään Jääkarhut. Sen edustusjoukkue pelaa III-divisioonassa. Seurassa on lisäksi juniorijoukkueita ja taitoluistelijoita. Lisäksi Kankaanpään kaupunki ostaa vuoroja koululaisille.
Flemming Møller Mortensen

Flemming Møller Mortensen (s. 3. heinäkuuta 1963 Skørping) on tanskalainen sosiaalidemokraattinen poliitikko. Hän oli Tanskan kehitysyhteistyö- sekä pohjoismaisen yhteistyön ministeri vuosina 2020–2022. Mortensen on istunut kansankäräjillä vuodesta 2007 ja hän on koulutukseltaan sairaanhoitaja.
Glux-en-Glenne

Glux-en-Glenne on kunta Ranskassa Nièvren departementissa Burgundi-Franche-Comtén alueella. Se sijaitsee Yonnejoen alkulähteillä, noin 19 kilometriä Château-Chinon (Ville)’n kaupungista kaakkoon.
Korkealla ylängöllä olevaa kuntaa ympäröi kolme Morvanin korkeimpia huippuja: Mont Beuvrayn (820 m), Mont Prénelayn (855 m) ja Haut Folinin (902 m). Mont Beuvrayn vuorella sijaitsee Bibracte, joka oli yksi merkittävimmistä Gallian oppidumeista eli linnoitetuista asutuksista. Arkeologisissa kaivauksissa löytyneet esineet ovat näytteillä paikallisessa museossa. "Musée de Bibracte" on ranskalaisen arkkitehdin Pierre-Louis Falocin suunnittelema. Mont Beuvray ulottuu Glux-en-Glennen kunnan lisäksi kahden muun kunnan alueelle.
Kunta on osa Morvanin luonnonpuistoa ("Parc naturel régional du Morvan").
OBS Studio

OBS Studio (aiemmin Open Broadcaster Software) on avoimen lähdekoodin ohjelmisto videokuvan kaappaamiseen ja lähettämiseen esimerkiksi pelaamisen suoratoistoon.
Ohjelmassa voi myös tehdä myös videoeditointia useista lähteistä. Ohjelmalla voi tallentaa suoraan verkkokamerasta ja mikrofonista, yhdistää videopelin kuvaa, lisätä olemassaolevia videoita ja still-kuvia, sekä kaapata kuvaa ikkunasta tai osasta näyttöä. Ohjelmalla voi tehdä live-editointia ja sitä voi käyttää useimpien suoratoistopalveluiden kanssa lähetykseen.
Ohjelma tukee videokuvan pakkaamista x264-ohjelmistolla tai grafiikkaprosessorin tuella.
Kiistat.
Streamlabs kopioi projektista lisenssin alaisesti, mutta ei sen hengessä: huomiota herätti, kun Streamlabs kopioi Lightstreamin verkkosivua ja sai negatiivista huomiota osakseen. Streamlabs Studio on tilauspohjainen ohjelmisto pelikuvan kaappaamiseen Xbox-konsolista. Streamlabs käytti OBS-nimeä Streamlabs OBS -ohjelmassa huolimatta OBS-projektin pyynnöstä olla käyttämättä sitä, joka aiheutti sekaannusta käyttäjille.
Jooel Vatanen

Jooel Vatanen (PT Vatanen) (s. 1990) on Pohjois-Karjalan Tuupovaarasta kotoisin oleva porvoolainen kuntosaliyrittäjä, personal trainer ja sosiaalisen median vaikuttaja. 
Vatanen aloitti YouTube-videoiden teon vuonna 2012. Sitä ennen hän kirjoitti urheilublogia. Kesäkuussa 2023 Vatasella oli Instagramissa 140 000 seuraajaa ja YouTubessa 175 000 tilaajaa. Helmikuussa 2021 hänellä oli Snapchatissa 180 000 seuraajaa.
Vatanen omistaa Ptvgym Oy sekä PTV Hold Oy yritykset. Vuonna 2023 Ptvgym Osakeyhtiön liikevaihto oli 4,2 miljoonaa euroa ja tulos 915 000 euroa PtvHold Oy:n liikevaihto vuonna 2023 oli tuntematon ja liikevaihto –8 000€.
Vuonna 2020 ensimmäistä kertaa järjestetyssä Creator Awards Finland -gaalassa Vatanen valittiin vuoden yrittäjäksi sekä yleisön suosikiksi yli 35 000 äänellä.
Antrimin piirikunta

Antrimin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 23 431 vuonna 2020. Piirikunnan hallintokeskus on Bellairen kylä ja suurin kunta on Mancelona Township. Piirikunta on perustettu vuonna 1840.
Väestö.
Vuonna 2020 Antrimin piirikunnan 23 431 asukkaasta valkoisia oli 96,5 %, alkuperäisasukkaita 1,3 % ja mustia 0,4 %. Vuonna 2019 2,3 % asukkaista puhui kotonaan jotain muuta kieltä kuin englantia ja 1,8 % asukkaista oli syntynyt ulkomailla.
Gouloux

Gouloux on kunta Ranskassa Nièvren departementissa Burgundi-Franche-Comtén alueella. Se sijaitsee noin 34 kilometriä Château-Chinon (Ville)’n kaupungista koilliseen.
Gouloux'ta kutsuttiin varhaiskeskiajalla Gubiliumiksi tai Govilisiksi. Se sijaitsi roomalaisen tien varrella, joka yhdisti Autunin ja Sensin kaupungit. Kunnan nähtävyys on 10 metriä korkea vesiputous "Saut de Gouloux".
Gouloux'ssa on vuonna 1947 perustettu puukenkätehdas. Alkuvuosina tehtaassa valmistettiin jopa 27 000 puukenkäparia vuodessa. Nykyään tehdas on laajentanut tuotevalikoimaansa, mutta kengät ovat yhä valikoimassa.
Kunta on osa Morvanin luonnonpuistoa ("Parc naturel régional du Morvan").
Kevätkumpu

Kevätkumpu () on yksi Porvoon kaupunginosista. Se sijaitsee noin kahden kilometrin päässä Porvoon keskustasta itään. Kevätkumpu on suurimmalta osin tiheään asuttua kerrostaloaluetta. Kevätkummun väkiluku on noin 7 000. 
Palvelut.
Kevätkummun keskuksessa on ostoskeskus, jossa on mm. S-Market, moskeija, apteekki, sivistyskeskus, monta parturi-kampaamoa, koulu, päiväkoti, kirjasto, kolme kebabravintolaa, puistoja ja aidattu koirapuisto.
Syke (11. tuotantokausi)

Suomalaisen sairaalan traumaosastolle sijoittuvan "Syke"-draamasarjan yhdennentoista tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 6. tammikuuta 2022. Kaudella on 32 jaksoa, jotka muodostavat 8 jaksokokonaisuutta.
Kaudella sarjaan palasi Sanna Stellanin esittämä Ella Vaahtera, joka esiintyi sarjan 5. ja 6. kaudella.
Kauden kaksi ensimmäistä jaksoa esitettiin 6. tammikuuta 2022 televisiossa Nelosella samana päivänä, kun maksullisena Ruudussa julkaistiin ensimmäiset neljä jaksoa. Sen jälkeen kauden esitys jatkui Ruudussa niin, että torstaisin ja perjantaisin julkaistiin yksi uusi jakso.
Elina Jaakkola

Elina Jaakkola (s. 1975) on suomalainen kauppatieteen tohtori, joka on elokuusta 2018 lähtien työskennellyt markkinoinnin professorina Turun yliopiston kauppakorkeakoulussa.
Jaakkola valmistui kauppatieteen tohtoriksi Turun yliopistosta vuonna 2007. Väitöskirjatyötä tehdessään hän haastatteli 90 lääkäriä viidestä eri maasta. Englanninkielisessa artikkeliväitöskirjassaan (2007) Jaakkola tarkasteli muun muassa aktiivisten asiakkaiden vaikutusta lääkäreiden lääkemääräämisessä. Tutkimus oli otsikoitu "Problem solving within professional services : a study of physicians ́ prescribing decisions". Jaakkola on Helsingissä ja Vaasassa toimivan ruotsinkielisen kauppakorkeakoulu Hankenin dosentti.
Jaakkolan keskeisiin tutkimusaihepiireihin kuuluvat palveluliiketoiminta, arvonluonti, asiakaskokemus, asiakkaan ja toimijan sitoutuminen (engagement), palveluinnovaatiot ja B2B-markkinointi. 
Professori Jaakkola kuuluu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle taloustieteiden ja liiketoiminnan (Economics and Business) alalta. Hän oli yksi noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6 600 tutkijaa maailmasta.
DikDek – Painajainen majatalossa

DikDek – Painajainen majatalossa on loppuvuodesta 2021 C More -suoratoistopalvelussa julkaistu seitsemänosainen suomalainen komediasarja. Sarjan on ohjannut Rike Jokela ja sen pääkäsikirjoittajana toimi Mike Pohjola. "DikDek – Painajainen majatalossa" perustuu Juha Vuorisen vuosina 2006–2009 julkaistun "Dik Dek" -kirjasarjan hahmoihin.
Sarja kertoo työnsä yksityisetsivänä lopettavasta Tapsa Mäkilästä, joka ryhtyy avovaimonsa Annan kanssa pitämään ränsistynyttä majataloa.
"DikDek – Painajainen majatalossa" esitettiin televisiossa MTV3-kanavalla syys-lokakuussa 2022.
Galolin kieli

Galoli on austronesialaisiin kieliin, timorilaisten kielten alaryhmään, kuuluva kieli, jota puhutaan Itä-Timorilla. Vuonna 2010 kielellä oli 13 000 puhujaa.
Yhdessä lähimmän sukulaiskielensä, talurin, kanssa galoli lasketaan toisinaan yhdeksi ja samaksi kieleksi. Kieli lasketaan uhanalaiseksi. Puhujat ovat pääsääntöisesti vanhempaa väestöä, ja nuoremmat puhuvat useimmiten tetumia tai indonesiaa.
Galolia kirjoitetaan latinalaisin aakkosin.
Fonologia.
Konsonantit.
Lähde:
Vokaalit.
Lähde:
Itä-Timorin kielet

Itä-Timor on pienestä koostaan huolimatta kielellisesti melko monipuolinen maa. Ethnologuen mukaan maassa puhutaan 21 elävää kieltä.
Portugali ja tetum.
Itä-Timorin perustuslaki määrittelee maan virallisiksi kieliksi portugalin ja tetumin. Vuoden 2010 väestönlaskennan mukaan tetumilla oli 448 788 ja portugalilla 595 puhujaa.
Maan ollessa portugalin siirtomaa, portugali oli koulujen opetuskieli. Portugalia osaa kuitenkin vain noin 5 % maan väestöstä. Perustuslaki kuitenkin määrää, että maan tulee pitää yllä erityisen ystävällisiä suhteita muihin portugalinkielisiin maihin.
Tetum jakautuu kahteen eri muotoon kaupunkilaisten (tetum prasa) ja maalaisten (tetum terik) välillä. Uutisia julkaistaan jonkin verran myös tetumiksi.
Työkielet.
Indonesian miehityksen ajan maan ainoa virallinen kieli oli indonesia, jolla on tästä syystä huonossa maineessa. Tästä huolimatta indonesia on määritelty työkieleksi. Indonesialainen media on suosittua Itä-Timorilla. Indonesiaa käytetään myös paljon Itä-Timorin kansallisessa yliopistossa, jossa iso osa oppikirjoista on indonesiaksi ja kielellä kirjoitetaan mm. lopputyöt.
Indonesian lisäksi myös englanti on määritelty työkieleksi.
Muut kielet.
Itä-Timorin muut paikalliset kielet jakautuvat karkeasti austronesialaisiin ja yleisuusiguinealaisiin kieliin. Perustuslain mukaan valtion tulee edistää kansallisten kielten käyttöä yhdessä tetumin kanssa.
Vuoden 2010 väestönlaskennan mukaan Itä-Timorin kymmenen puhutuimmat muut kielet olivat:
Rauman Taiteilijaseura

Rauman Taiteilijaseura on Raumalla vuonna 1945 perustettu taideyhdistys, joka kuuluu Suomen vanhimpiin taiteilijaseuroihin. Yhdistyksen tarkoituksena on edistää kuvataidetta Raumalla ja sen ympäristössä, toimia kuvataiteen ja sen harjoittajien yhdyssiteenä ja etujärjestönä sekä lähentää taiteilijoita ja taideyleisöä. Alun perin yhdistys toimi myös eri taiteenalojen yhdyssiteenä, mutta melko pian muut taidealat kuin kuvataide irtautuivat seurasta.
Historia.
Perustamisestaan lähtien seuran on järjestänyt taidenäyttelyitä ja osallistunut paikalliseen kulttuurikeskusteluun. Rauman Taiteilijaseuran ensimmäinen taidenäyttely pidettiin joulukuussa 1946 Raumanlinnassa. Näyttelyitä pidettiin vuosittain, vaihtuvissa tiloissa, muun muassa Rauman kansalaisopistossa, Rauman seurahuoneella, Karin koululla, Kauppaoppilaitoksella ja Poselassa. Vuosinäyttelyiden arvostelulautakunnassa ovat toimineet muun muassa Einari Wehmas ja Sam Vanni.
Vuonna 1956 taiteilijaseura vuokrasi Pinnalan talon yläkerran käyttöönsä ja tila nimettiin ”Pinnalan Taidesalongiksi”. Taidesalongissa alettiin pitää piirustusiltoja, myyntitilaisuuksia ja näyttelyitä. Pinnalan Salongin toiminnan käynnistänyt pohjoismaisen taiteen näyttely toi ensikerran Raumalle modernistisia virtauksia ja keräsi sekä kehuja että kyseenalaistusta.
Taloudellisista syistä Taidesalongista jouduttiin luopumaan kolmen vuoden toiminnan jälkeen. Seura sai korvaavat tilat Karhulan talosta, jonka piharakennukseen perustettiin grafiikan ateljee. 1960-luvulla seura oli vaikuttamassa Rauman taidemuseon perustamiseen ja on vuodesta 1970 alkaen tehnyt tiivistä yhteistyötä museon kanssa.
Taiteilijaseuran tunnuksen on suunnitellut Arvo Iissalo vuonna 1946.
Poul Ørum

Poul Ørum (23. joulukuuta 1919 Skive, Tanska – 27. joulukuuta 1997) oli tanskalainen kirjailija. Hän oli taitava kertoja ja juonenkehittelijä, joka kokeili erilaisia naturalistisen romaanin muotoja. Teosten keskeinen teema on pieni tai ulkopuolinen ihminen yhteiskunnan rattaissa. Proosan lisäksi hän julkaisi runokokoelman "Strandbilledere" (1983).
Rostselmaš

Rostselmaš () on venäläinen maatalouskoneyhtiö, joka valmistaa maataloustraktoreita ja puimureita. Yhtiö perustettiin 1929 ja sen kotipaikka on Rostov-na-Donu.
Raimo Huittinen

Raimo Huittinen (s. 1941 Pihlava, Pori) on Punkalaitumella asuva suomalainen kuvataiteilija.
Huittinen työskenteli 16 vuotta "Satakunnan Kansa" -sanomalehden piirtäjänä, kunnes ryhtyi vuonna 1981 freelanceriksi. Huittisen naivististen teosten päätekniikka on serigrafia ja hän käsittelee niissä arkisia huomioita humoristisesti. Huittisen teoksia on ollut useana vuonna esillä muun muassa Naivistit Iittalassa -näyttelyssä. Huittinen on suunnitellut useita Porin Päivä -julisteita ja tehnyt kuvituksen Vanha Pori -teokseen.
Scary Stories to Tell in the Dark

Scary Stories to Tell in the Dark on vuonna 2019 ensi-iltansa saanut kauhuelokuva. Elokuvan on ohjannut André Øvredal ja se pohjautuu Alvin Schwartzin tekemään samannimiseen kirjasarjaan. Elokuvaa kuvattiin Yhdysvalloissa sekä Kanadassa ja sen merkittävissä rooleissa esiintyvät Zoe Colletti, Michael Garza, Gabriel Rush, Austin Zajur, Natalie Ganzhorn, Austin Abrams, Dean Norris, Gil Bellows, ja Lorraine Toussaint.
Vuonna 2013 CBS Films hankki oikeudet kirjasarjaan 1212 Entertainmentiltä, tarkoituksenaan tuottaa siitä kokoelokuvan. Tammikuussa 2016 ilmoitettiin että Guillermo del Toro tulisi tuottamaan sekä mahdollisesti myös ohjaamaan projektin CBS Filmsille. Elokuvan ohjaajaksi valittiin kuitenkin lopulta André Øvredal, del Toron, Danielin, Brownin ja Graven vastatessa elokuvan tuotannosta. Elokuvan varsinainen kuvausvaihe alkoi 27. elokuuta 2018 ja päättyi 1. marraskuuta 2018 St. Thomasissa Kanadan Ontariossa.
"Scary Stories to Tell in the Darkin" julkaisi Lionsgate Films teatraalisesti 9. elokuuta 2019. Elokuva sai pääosin positiivisen vastaanoton elokuvakriitikoilta jotka kehuivat lähdemateriaalista otettujen kauhupiirteiden kuvastamista. Elokuva oli kaupallinen menestys sen myytyä maailmanlaajuisesti 104,5 miljoonaa dollaria elokuvan budjetin ollessa noin 28 miljoonaa dollaria.
Let’s Love

Let’s Love on ranskalaisen DJ-tuottaja David Guettan ja australialaislaulaja-lauluntekijä Sian musiikkikappale. Sen julkaisi Parlophone digitaalisesti ladattavana singlenä 11. syyskuuta 2020. Kappaleen ovat sanoittaneet Guetta, Giorgio Tuinfort, Marcus van Wattum ja Sia, joista kolme ensimmäistä myös tuottivat sen. Talouslehti Forbesin tekemässä haastattelussa Guetta mainitsi kappaleen inspiraation lähteeksi Pat Benatarin josta hän ja Sia molemmat ovat tykänneet.
"Let’s Love" oli kaupallisesti kohtalainen menestys, sen päästyä singlelistan kärkeen Israelissa sekä viiden parhaan joukkoon Belgian Valloniassa ja Sloveniassa. Lisäksi se pääsi kymmenen parhaan joukkoon Alankomaissa, Skotlannissa ja Unkarissa. Kappale on julkaisunsa jälkeen myynyt Belgiassa kultaa sekä Italiassa ja Puolassa platinaa.
Rauman Taideyhdistys

Rauman Taideyhdistys ry on Raumalla vuonna 1962 perustettu taideyhdistys. Paikkakunnalla toimi jo Rauman Taiteilijaseura, joka oli ammattikuvataiteilijoiden yhdistys. Rauman Taideyhdistys puolestaan oli tarkoitettu harrastajille.
Rauman taidemuseon perustaminen.
Taideyhdistyksen perustamisesta lähtien sen piirissä keskusteltiin taidemuseon perustamisesta Raumalle. Yhdistyksen vuosikokouksessa 25.3.1969 puheenjohtaja, kuvataiteilija Alpo Sarava teki virallisen aloitteen taidemuseon perustamisesta kotitalonsa Pinnalan rakennuksiin. Kaupunki hyväksyi aloitteen ja myönsi museolle vuotuisen avustuksen kesäkuussa 1969. Museota hallinnoimaan perustettiin Rauman Taidemuseon Säätiö, jonka osapuolia olivat Rauman taideyhdistys ja Rauman kaupunki. Pinnalan talo siirtyi säätiön omistukseen heinäkuussa 1969 ja vuonna 1970 avattiin Rauman taidemuseo.
Näyttelytoiminta.
Yhdistyksellä on perustamisesta lähtien ollut aktiivinen näyttelytoiminta. Vain vuonna 1969 ei pidetty näyttelyä, koska yhdistys oli kiireinen Rauman taidemuseon perustamisen parissa. Vuodesta 1974 yhdistys on järjestänyt Ars Rauma –nimisiä kutsunäyttelyitä. Vuodesta 2007 alkaen näyttelyitä on järjestetty joka toinen vuosi.
Yhdistys nykyään.
Taideyhdistys omistaa merkittävän kuvataidekokoelman, jonka teokset on sijoitettu esille julkisiin tiloihin Raumalla. Yhdistys jakaa myös stipendejä Rauman Kuvataidekoulun opiskelijoille sekä kuvataiteessa menestyneelle lukiolaiselle.
Cathy Belton

Cathy Belton (s. 17. tammikuuta 1970) on irlantilainen näyttelijä. Hän on näytellyt teatterissa, elokuvissa, televisiossa ja radiossa. Belton on saanut tunnustusta voimallisesta näyttelijäntyöstään.
Ura.
Belton opiskeli Trinity Collegessa. Hän on näytellyt useissa Abbey Theatren ja Gate Theatren tuotannoissa, kuten "The Approach", "The Hanging Gardens" ja "John Gabriel Borkman". Sen ohella Beltonilla on ollut rooleja lukuisissa televisiotuotannoissa, kuten "The Woman in White", "Nowhere Fast" ja "Red Rock", jossa hänen roolinaan on Patricia Hennessy. Hän on niin ikään näytellyt monissa elokuvissa, kuten "Philomena", "A Little Chaos" ja "Omerta 6/12".
Matti Kummu

Matti Kummu (s. 18. heinäkuuta 1977 Helsinki) on suomalainen tekniikan tohtori, joka on työskentelee vesitalouden (vesi- ja kehitystutkimus) apulaisprofessorina Aalto-yliopistossa.
Kummu valmistui tekniikan tohtoriksi Teknillisestä korkeakoulusta vuonna 2008. Englanninkielinen artikkeliväitöskirja (2007) oli otsikoitu "Spatio-temporal scales of hydrological impact assessment in large river basins: the Mekong case". Hänen työnsä ohjaaja oli vesitalouden professori Olli Varis.
Kummu kuuluu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle poikkitieteellisten alalta (Cross-Field). Hän oli yksi noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6 600 tutkijaa.
Floating Through Space

Floating Through Space on australialaislaulaja-lauluntekijän Sian ja ranskalaisen DJ-tuottaja David Guettan musiikkikappale. Sen julkaisivat Monkey Puzzle sekä Atlantic Records Sian yhdeksännen studioalbumin Music – Songs from and Inspired by the Motion Picture ensimmäisenä promosinglenä 4. helmikuuta ja virallisena singlenä 19. helmikuuta 2021. Kappaleen ovat sanoittaneet Sia sekä Greg Kurstin joista jälkimmäinen myös tuotti sen David Guettan, Mike Hawkinsin ja Toby Greenin kanssa. Kappaleelle on toteutettu myös Lior Molchon ohjaama musiikkivideo joka julkaistiin promosinglejulkaisun yhteydessä 4. helmikuuta 2021. Videolla nähdään kolme skeittilautailijaa Sian tavaramerkkinä tunnetut mustavalkoiset peruukit päässä esittämässä skeittitaitojaan skeittipuistossa.
"Floating Through Space" oli kaupallisesti kohtalainen menestys sen päästyä singlelistan kahdenkymmenen parhaan joukkoon Alankomaissa ja Belgian Valloniassa sekä kolmenkymmenen parhaan joukkoon Uudessa-Seelannissa. Lisäksi kappale on myynyt Itävallassa kultaa.
Märt Pius

Märt Pius (s. 4. helmikuuta 1989) on virolainen näyttelijä. Hän on näytellyt Tallinnan kaupunginteatterissa vuodesta 2012. Lisäksi hän on näytellyt useissa elokuvissa, kuten "1944", "Nullpunkt", "Loikkarit" ja "Omerta 6/12".
Märt Piusin kaksosveli on näyttelijä Priit Pius.
Priit Pius

Priit Pius (s. 4. helmikuuta 1989) on virolainen näyttelijä. Hän on näytellyt Tallinnan kaupunginteatterissa vuodesta 2012. Lisäksi hän on näytellyt useissa elokuvissa, kuten "1944", "Eia jõulud Tondikakul" ja "Omerta 6/12".
Priit Piusin kaksosveli on näyttelijä Märt Pius.
Bed (Joel Corryn, Rayen ja David Guettan kappale)

Bed on brittiläisen DJ-tuottaja Joel Corryn, brittiläislaulaja Rayen sekä ranskalaisen DJ-tuottaja David Guettan musiikkikappale. Sen julkaisivat Perfect Havoc ja Asylum Records UK digitaalisesti ladattavana singlenä 26. helmikuuta 2021. Kappaleen ovat sanoittaneet Corry, Raye, Guetta, Giorgio Tuinfort, Jin Jin, Lewis Thompson ja Neave Applebaum, joista kaikki Rayea sekä Jin Jiniä lukuun ottamatta myös tuottivat sen. Kappaleelle on tehty myös Elliot Simpsonin ohjaama musiikkivideo joka julkaistiin videopalvelu YouTubessa 5. maaliskuuta 2021.
"Bed" oli kaupallisesti kohtalainen menestys sen päästyä singlelistan kymmenen parhaan joukkoon Alankomaissa, Belgian Flanderissa, Irlannissa, Isossa-Britanniassa ja Uudessa-Seelannissa. Lisäksi kappale on myynyt Portugalissa sekä Tanskassa kultaa ja Australiassa, Isossa-Britanniassa sekä Italiassa platinaa.
Strontiumjodidi

Strontiumjodidi (SrI2) on strontium- ja jodidi-ionien muodostama epäorgaaninen ioniyhdiste. Yhdistettä voidaan käyttää tuikeilmaisimien valmistukseen ja lääketieteessä.
Ominaisuudet, valmistus ja käyttö.
Huoneenlämpötilassa strontiumjodidi on väritöntä tai valkoista kiteistä ja hygroskooppista ainetta. Valon vaikutuksesta väri muuttuu kellertäväksi. Yhdisteen alkeiskoppi on ortorombinen. Strontiumjodidi liukenee erittäin hyvin veteen ja liukenee myös etanoliin. Aineen liukoisuus veteen kasvaa lämpötilan kasvaessa. Kidevedettömän yhdisteen lisäksi tunnetaan kidevedellisiä muotoja kuten heksahydraatti (SrI2·6H2O). Kidevesi poistuu rakenteesta kuumennettaessa. 
Strontiumjodidia valmistetaan strontiumkarbonaatin ja vetyjodidin reaktiolla.
SrCO3 + 2 HI → SrI2 + H2O + CO2
Strontiumjodidia voidaan käyttää lääketieteessä ja europiumilla doupattuna sitä voidaan käyttää gammasäteilyä tunnistavien tuikeilmaisimien valmistukseen.
Heartbreak Anthem

Heartbreak Anthem on ruotsalaisen DJ-tuottajaduo Galantisin, ranskalaisen DJ-tuottaja David Guettan ja brittiläisen tyttöbändi Little Mixin musiikkikappale. Sen julkaisi Atlantic Records digitaalisesti ladattavana singlenä 20. toukokuuta 2021. Kappaleen ovat sanoittaneet Guetta, Galantisin jäsen Christian Karlsson, sekä Little Mixin jäsenet Perrie Edwards, Leigh-Anne Pinnock ja Jade Thirlwall. Sanoiltaan kappale kertoo päättyneestä parisuhteesta eteenpäin menemisestä. Kappaleessa oli alun perin myös Little Mixin entisen jäsenen Jesy Nelsonin esittämiä sanoja, mutta hänen erottua yhtyeestä kappaleen laulusovitusta uudelleensovitettiin. Kappaleen musiikkivideon ohjasi Samuel Douek ja se julkaistiin singlen julkaisupäivänä. Videolla nähdään Little Mixin jäsenet nähdään keskellä teatterituotantoa.
"Heartbreak Anthem" oli julkaisunsa jälkeen kaupallisesti kohtalainen menestys, sen päästyä singlelistan kymmenen parhaan joukkoon Irlannissa, Isossa-Britanniassa, Libanonissa ja Uudessa-Seelannissa. Julkaisunsa jälkeen "Heartbreak Anthem" on myynyt Isossa-Britanniassa platinaa.
Raúl Rivero

Raúl Rivero (1945 Morón – 6. marraskuuta 2021 Miami) oli kuubalainen journalisti, runoilija ja lehdistönvapauden puolesta toiminut aktivisti.
Rivero oli yksi ensimmäisistä Havannan yliopiston journalismikoulusta Kuuban vallankumouksen jälkeen valmistuneista toimittajista. Hän kuului monien vallankumousta puolustaneiden, mutta sittemmin Kuuban hallinnon kriitikoiksi ryhtyneiden kuubalaisintellektuellien joukkoon. Rivero oli mukana perustamassa "El Caimán Barbudo" -satiirilehteä vuonna 1966. Hän toimi valtio-omisteisen uutistoimisto "Prensa Latinan" Moskovan-kirjeenvaihtajana vuosina 1973–1976 ja palasi sitten Kuubaan, jossa johti uutistoimiston tiede- ja kulttuuripalvelua. Rivero oli Kuuban kansallisen kirjailija- ja taiteilijaliiton sihteeri, kunnes erosi liitosta vuonna 1989. Vuonna 1991 hän luopui virallisesta journalismista ja allekirjoitti Fidel Castroon poliittisten vankien vapauttamiseksi vedonneen intellektuellien kirjeen. Vuonna 1995 Rivero perusti itsenäisen CubaPressin, joka tarjosi vaihtoehdon Kuuban valtion omistamalle medialle. Hän joutui lähettämään työtään julkaistavaksi ulkomaille.
Riverosta tuli yksi tunnetuimmista toisinajattelijatoimittajista Kuubassa. Vuonna 2003 hän sai kahdenkymmenen vuoden vankeustuomion "liittoutumisesta ulkovallan kanssa", "toiminnasta Kuuban itsenäisyyttä vastaan" ja hallituksen vastaisesta kirjoittamisestaan. Rivero kuitenkin vapautettiin jo marraskuussa 2004 kansainvälisen painostuksen jälkeen. Huhtikuussa 2005 hän muutti Espanjaan ja jatkoi kirjoittamista. Rivero nimettiin International Press Instituten "maailman lehdistön vapaussankariksi" ("IPI World Press Freedom Hero") vuonna 2000, ja hän sai Unescolta Guillermo Canon maailman lehdistövapauden palkinnon 2004. Hän julkaisi useita runokirjoja.
A Better Dystopia

A Better Dystopia on Monster Magnetin yhdestoista studioalbumi, joka julkaistiin 21. toukokuuta 2021.
Etelänkaurat

Etelänkaurat ("Helictotrichon") on kauroille läheinen heinäsuku. Siihen kuuluu 33 lajia, jotka ovat monivuotisia ja röyhykukinnollisia. Sukua on kutsuttu myös mäkikauroiksi, mutta mäkikaurat on palautettu "Avenula"-suvun nimeksi.
Etelänkauroihin kuuluu ikikaura ("Helictotrichon sempervirens"), joka kasvaa luonnonvaraisena Ranskassa ja Italiassa ja on myös koristeheinänä viljelty.
Aiempia suvun lajeja ovat Suomessa kasvavat mäkikaura ("Avenula pubescens") → mäkikaura ("Helictotrichon pubescens") → mäkikaura ("Avenula pubescens") ja ahdekaura ("Avenula pratensis") → ahdekaura ("Helictotrichon pratense") → ahdekaurio ("Helictochloa pratensis"), joiden luokitus on muuttunut toistuvasti.
Neidonheinät

Neidonheinät ("Melinis") on hirssien lähisukuinen heinäsuku. Siinä on 23 lajia, jotka kasvavat alkuperäisinä suuressa osassa Afrikkaa ja Arabian niemimaalla.
Lajeja.
Juolaneidonheinä esiintyy alkuperäisenä Afrikassa ja Arabiassa, myös tulokaslajina laajasti Amerikassa ja Kaakkois-Aasiassa. Sitä käytetään koristeheinänä. Rusoneidonheinä esiintyy alkuperäisenä Afrikassa ja myös tulokaslajina laajasti Amerikassa ja Kaakkois-Aasiassa.
Urochloa

Urochloa on hirssien lähisukuinen heinäsuku. Suvussa on 87 yksi- ja monivuotista lajia, joita esiintyy Yhdysvalloissa, Keski- ja Etelä-Amerikassa, Afrikassa, Etelä-Aasiassa sekä Australiassa ja Oseaniassa.
Tarik Taleb

Tarik Taleb (s. 3. syyskuuta 1977 Guercif, Taza, Marokko) on informaatiotieteiden tohtori, joka työskentelee Oulun yliopistossa.
Taleb opiskeli japanilaisessa Tōhokun yliopistossa Sendaissa tietotekniikkaa ja valmistui sieltä insinööriksi (B.Eng., 2001) ja edelleen informaatiotieteiden maisteriksi ja tohtoriksi (M.Sc. 2003, Ph.D. 2005). 
Taleb kuuluu viitatuimpien tutkijoiden joukkoon tieteenalallaan. Marraskuussa 2020 hän nousi Clarivaten Highly Cited Researches -listalle tietotekniikan alalta (Computer Science). Hän oli myös vuonna 2021 vastaavalla listalla yhtenä noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6 600 tutkijaa maailmasta.
Yaqayn kieli

Yaqay on marindkieliin kuuluva kieli, jota puhutaan Uuden-Guinean saaren eteläosissa, Indonesiassa. Kielellä arvioidaan olevan noin 16 000 puhujaa.
Kielellä ei ole kirjoitettua muotoa.
Fonologia.
Konsonantit.
Lähde:
Vokaalit.
Lähde:
Christian Breyer

Christian Breyer (s. 1977) on saksalainen fyysikko, insinööri ja tekniikan tohtori, joka työskentelee aurinkotalouden professorina LUT-yliopistossa Lappeenrannassa.
Breyer opiskeli saksalaisessa Clausthalin teknillisessä yliopistossa. Hän valmistui sieltä fyysikoksi (M.Sc, 2006) ja edelleen diplomi-insinööriksi (M.Eng. 2007). Tekniikan tohtoriksi hän valmistui Kasselin yliopistosta (D.Eng. 2012). Hänen monografiana julkaistu väitöskirjatutkimuksensa oli otsikoitu "Economics of Hybrid Photovoltaic Power Plants".
Breyer aloitti aurinkotalouden professorina Lappeenrannassa vuoden 2014 alussa. 
Breyer on tuottelias tieteentekijä ja erittäin aktiivinen aurinkoenergian puolestapuhuja. Hän lukeutuu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle poikkitieteellisen tutkimuksen alalta (Cross-Field). Hän kuului tällä maailman viitatuimpien tutkijoiden listalla olevien noin kahdenkymmenen Suomessa työskentelevän tutkijan joukkoon. Clarivaten Web of Science -tietokannan pohjalta laaditulle listalle ylsi vuonna 2021 kaikkiaan noin 6 600 tutkijaa maailmasta.
Tony Robert-Fleury

Tony Robert-Fleury (1. syyskuuta 1837 - 8. joulukuuta 1911) oli ranskalainen taidemaalari. Robert-Fleury toimi myös taideopettajana ja oli oppilaidensa parissa erittäin pidetty. Hänen oppilaisiinsa kuului myös suomalainen Alex Federley.
Robert-Fleuryn isä oli taidemaalari Joseph-Nicolas Robert Fleury ja hänen taideopettajansa oli Léon Cogniet. Ensimmäisen näyttelynsä Pariisin salongissa hän piti vuonna 1864 ja hänen töitään palkittiin vuosina 1866, 1867 ja 1870. Vuoden 1899 maailmannäyttelystä hän sai kultamitalin ja hänelle myönnettiin oikeus laittaa töitään esille ilman kriitikoiden esikarsintaa. Vuonna 1904 hänet nimitettiin William Adolphe Bouguereaun seuraajaksi Ranskan taiteilijaliiton johtoon. Vuodesta 1908 hän hän johti Taylor foundationin johtajaksi, mitä tehtävää hän hoiti kuolemaansa saakka.
Uransa varrella Robert-Fleury vastaanotti useita ammatillisia huomionosoituksia, kuten Ranskan kunnialegioonan upseerin arvon vuonna 1884 ja komentajan arvon vuonna 1907.
Robert-Fleury aloitti uransa akateemisena historiamaalarina, mutta uran loppupuolella hänen tyylinsä alkoi vapautua. Hän käytti värejä vapautuneemmin sekä sivellintä rennommin.
Jujutsu Kaisen

Jujutsu Kaisen () on Gege Akutamin manga ja siihen perustuva anime. "Jujutsu Kaisen" yhdistää kauhua, toimintaa ja komediaa.
Mangaa on julkaistu "Weekly Shonen Jump" -lehdessä vuodesta 2018 lähtien. Mangaa on julkaistu Japanissa 26 osaa.
Anime-sarja on alkanut lokakuussa 2020 ja sarjan ensimmäinen kausi on pituudeltaan 24 jaksoa.
"Gekijō-ban Jujutsu Kaisen 0" -elokuva on televisiosarjan esiosa, josta julkaistaan myös romaaniversio. Elokuvan käsikirjoittaja on Hiroshi Seko ja Baraddo Kitaguni kirjoittanut kirjan elokuvan perusteella. Elokuva perustuu Gege Akutamin mangaan "Jujutsu Kaisen 0 Tokyo Toritsu Jujutsu Kōtō Senmon Gakkō", joka on esiosa varsinaisella manga-sarjalle.
Tarina.
Yuuji Itadori on high schoolissa ja kohtaa yliluonnollisia asioita löydettyään kirotun esineen. Yuuji kohtaa kirouksia ja löytää uusia kykyjä.
Vastaanotto.
Sarjaa on kuvattu sopivaksi niille, jotka ovat kokeneempia animen katsojia koska se välttää tiettyjä toistuvia asioita (trooppeja).
Toivo Anttila (arkkitehti)

Toivo Alfred Anttila (19. helmikuuta 1907 Hamina – 3. syyskuuta 1965) oli suomalainen arkkitehti, jolle myönnettiin yliarkkitehdin arvonimi 1960.
Anttila kirjoitti ylioppilaaksi Haminan yhteiskoulussa 1927 ja valmistui arkkitehdiksi Teknillisestä korkeakoulusta 1935. Lisäoppia hän hankki opintomatkoilla Ruotsiin ja Norjaan 1936 ja 1938 sekä Tanskaan ja Saksaan 1938.
Työuransa Anttila aloitti Kansallismuseon historiallisen osaston ylimääräisenä arkkitehtina 1936–1939, siirtyi sitten puolustusministeriön palvelukseen ensin is-rakennustoimistoon 1939–1940 ja hallinto-osaston rakennustoimistoon 1941. Vuonna 1941 hän oli lyhyen aikaa kulkulaitosten ja yleisten töiden ministeriön rakennusasian osaston ylimääräisenä esittelijänä. Viipurin läänin maanviljelysseuran jälleenrakennustoimikunnan rakennusosaston päällikkönä Anttila työskenteli 1942–1944. Maatalousseurojen Keskusliiton jälleenrakennusvaliokunnan toimistoarkkitehtina hän toimi 1944–1945. Vuonna 1950 Anttila aloitti työnsä maatalousministeriön asutusasiainosaston rakennustoimiston päällikkönä.
Vuodesta 1949 lähtien Toivo Anttila oli arkkitehtitoimisto Anttila &amp; Klamin osakas yhdessä Veli Klamin kanssa.
Bruno Erat

Bruno Erat (20. maaliskuuta 1939 Arbon, Sveitsi – 26. tammikuuta 2023 Espoo) oli sveitsiläinen arkkitehti, joka toimi ekorakentamisen edelläkävijänä Suomessa.
Erat valmistui arkkitehdiksi Sveitsissä 1962. Hän hakeutui 1965 Suomeen tavoitteenaan työskennellä suuresti ihailemansa Alvar Aallon toimistossa ja päästä tapaamaan hiihtäjä Veikko Hakulista. Aluksi Erat työskenteli Aarne Ervin arkkitehtitoimistossa 1965–1966 ja sitten Aallon toimistossa 1966–1968. Suomesta hän löysi vaimokseen suomalaisen sisustusarkkitehti Eva Eratin (o.s. Grann), jonka kanssa avioitui 1968. Bruno Erat suuntasi vierailevaksi professoriksi Yhdysvaltoihin Minnesotan yliopistoon, jossa suoritti myös master of architecture -tutkinnon 1970. Yhdysvalloissa vietetyt vuodet 1968–1970 saivat hänet kiinnostumaan maailman ekologisesta tilasta ja ympäristökysymyksistä.
Suomeen palattuaan Erat työskenteli Olli Parviaisen arkkitehtitoimistossa osastopäällikkönä 1970–1974 ja Benito Casagranden yhtiökumppanina 1974–1975. Ekosolar Oy:n toimitusjohtajana Erat aloitti 1976 ja Erat Oy:n toimitusjohtajana hän työskenteli 1977–2002. Bruno Eratin jälkeen Erat Oy:tä on johtanut arkkitehti Sebastian Lönnqvist. Bruno Erat suoritti tekniikan lisensiaatin tutkinnon Teknillisessä korkeakoulussa 1995. Sivutoimenaan hän oli Jyväskylän yliopiston vieraileva professori, Teknillisen korkeakoulun luennoitsija 1979–2004 ja Tampereen teknillisen korkeakoulun luennoitsija 1979–2004. Erat työskenteli YK:n asiantuntijana Mongoliassa ja Bhutanissa.
Pernille Rosenkrantz-Theil

Pernille Rosenkrantz-Theil (s. 17. tammikuuta 1977 Skælskør) on tanskalainen sosiaalidemokraattisen puolueen poliitikko, joka toimi Tanskan sosiaali- ja asuntoministerinä 2022–2024. Aiemmin hän on toiminut lapsi- ja opetusministerinä. Hän on istunut kansankäräjillä vuodesta 2011 ja aiemmin vuosina 2001–2007. Tuolloin hän edusti yhtenäisyyslistaa.
Muuta.
Rosenkrantz-Theil oli 17-vuotiaana mukana tempauksessa, jossa kansankäräjien istuntosaliin tuotiin juoksentelemaan eläviä kanoja. Tarkoituksena oli kiinnittää huomiota siihen, että häkkikanoilla oli suhteessa enemmän tilaa kanaloissa kuin lukiolaisilla luokkahuoneissa.
August Sandsund

August Sandsund (22. tammikuuta 1886 Vaasa – 2. kesäkuuta 1942 Kokemäki) oli suomalainen diplomi-insinööri, joka suunnitteli ja rakensi työuransa aikana useita merkittäviä vesivoimalaitoksia.
Sandsund valmistui Teknillisen korkeakoulun tie- ja vesirakennusosastolta vuonna 1909. Hän toimi johtavana insinöörinä muun muassa Tampereen Pellava- ja Rautateollisuus Osakeyhtiön sekä Finlaysonin rakennushankkeissa. Lisäksi hän johti Harjavallan ja Rouhialan voimalaitosten rakennustöitä.
Suunnittelutöitä.
Sulkeissa on laitoksen valmistumis- tai käyttöönottovuosi.
Larochemillay

Larochemillay on kunta Ranskassa Nièvren departementissa Burgundi-Franche-Comtén alueella. Se sijaitsee Rochejoen varrella, noin 29 kilometriä Château-Chinon (Ville)’n kaupungista etelään.
Larochemillay on vuoristoinen kunta, ja pinta-alaltaan seudun laajin. Mont Beuvrayn (820 m) sijaitsee osittain kunnan alueella. Kunnan keskustassa oleva linna "Château de La Roche" on alun perin 1100-luvun linnoitus. Linna rakennettiin kokonaan uudelleen 1700-luvulla, mutta 1100-luvun linnoituksista on jäljellä vielä yksi torni.
Kunta on osa Morvanin luonnonpuistoa ("Parc naturel régional du Morvan").
Igor Savotškin

Igor Jurjevitš Savotškin (; 14. toukokuuta 1963 – 17. marraskuuta 2021) oli venäläinen teatteri- ja elokuvanäyttelijä.
Hän kuoli Moskovassa 17. marraskuuta 2021 58-vuotiaana.
Kalle Tahkolahti

Kalle Tahkolahti (s. 1988) on suomalainen teatteritaiteilija ja mentalisti. Hän on työskennellyt monissa työtehtävissä ammatti- ja harrastajateattereissa muun muassa Uudenmaan alueella, Lahdessa ja Imatralla. Tahkolahden ensimmäinen koko illan teatteriohjaus oli Jean-Paul Sartren näytelmä "Suljetut ovet" Järvenpää-talon Kellariteatterissa 2010. Sittemmin hän on ohjannut esityksiä erikokoisissa teattereissa ja esittävän taiteen ryhmissä. Lisäksi hän on toiminut muun muassa näyttelijänä, juontajana, valo- ja äänisuunnittelijana sekä graafikkona.
Tahkolahti on opiskellut monipuolisesti teatteria muun muassa Lahden kansanopistossa. 2014 hän valmistui Metropolia Ammattikorkeakoulun Esittävän taiteen linjalta teatteri-ilmaisun ohjaajaksi.
Tahkolahti on myös taikuri, erikoisalanaan mentalismi. Hänellä on ollut kolme kokoillan sooloesitystä mentalistina, ja hän saavutti 1. sijan Suomen Taikurien järjestämässä ensimmäisessä Striimitaikuuden Mestaruuskilpailussa 2020.
Luettelo Kiinan estämistä verkkosivuista

Luettelo Kiinan estämistä verkkosivuista sisältää sellaisia verkkosivuja, joille pääsyn Kiinan viranomaiset ovat estäneet. Tähän käytetään ns. suurta palomuuria.
Estetyille sivustoille on kuitenkin mahdollista päästä käyttämällä VPN-palveluita, joiden käyttöä kuitenkin suitsitaan Kiinassa.
Luettelo estetyistä verkkosivuista.
Huomioi, että suurta palomuuria käytetään mielivaltaisesti ja päätöksiä tehdään näennäisesti summamutikassa, koska Kiinan oikeuslaitos ei ole itsenäinen. Luettelon, ja yksittäisten verkkosivujen status, paikkaansapitävyys kannattaa siis tarkistaa tarpeen vaatiessa. Sivusto "ViewDNS.info" ylläpitää työkalua, josta voi tarkistaa yksittäisen sivuston tilanteen domain-nimen perusteella.
Kaikki pornografiset sivustot on estetty, koska pornografia on kategorisesti kielletty Kiinassa.
Hong Kong Free Press

Hong Kong Free Press (lyh. HKFP) on hongkongilainen verkkolehti. Lehti on ilmainen ja voittoa tavoittelematon. Sivusto on perustettu vuonna 2015. Se on harvoja paikallisia vapaita medioita sen jälkeen kun Hongkongin kansallisen turvallisuuden laki tuli voimaan vuonna 2020.
Vuonna 2021 norjalaiset kansanedustajat Ola Elvestuen, Terje Breivik ja Jon Gunnes ehdottivat HKFP:ta Nobelin rauhanpalkinnon saajaksi.
Sivustolle pääsy on estetty Manner-Kiinassa.
4H Etelä-Suomi

4H Etelä-Suomi on 4H-järjestön Suomen Suomen 4H-liitto ry:n alueneuvosto, joka toimii syksyyn 2025 asti, jolloin sen toiminta lakkautetaan osana 4H:n kesäkuussa 2024 tekemää organisaatiomuutosta. Se koordinoi lukuisien 4H-yhdistysten toimintaa Uudellamaalla, Kymenlaaksossa ja Etelä-Karjalassa sekä Varsinais-Suomessa. Sen puheenjohtaja on Suomen maa- ja metsätalousministeriön neuvotteleva virkamies Christell Åström ja alueneuvostossa ovat mukana mm. Karjalan Keskustanaisten, Laurea-ammattikorkeakoulun, Varsinais-Suomen kylät ry:n, Virolahden kunnan, Maskun kunnan, Luonnon-, ympäristö- ja metsätieteilijöiden liitto Loimun, Demarinuorten, Suomen Metsäkeskuksen Kaakkoisen palvelualueen ja Espoon kaupungin edustaja Niipperistä. Alueen toiminnanjohtaja on metsänhoitaja Jaakko Niippala.
Alueneuvoston alueella on kolme kotieläinpihaa. Koko Suomen 4H-yhteisön piirissä niitä on neljä.
Varsinais-Suomen kylät

Varsinais-Suomen kylät ry on Varsinais-Suomessa toimiva kylätoimintayhdistys, joka myöntää vuosittain muun muassa Varsinais-Suomen vuoden kylä-kunniamaininnan. Yhdistyksellä on edustaja 4H:n Etelä-Suomen alueneuvostossa. Se saa mm. Leader ja EMOTRI-tukea.